Subject: Vastused hankes osaleja küsimustele
From: Aap Andreas Rebas - TTJA <[email-masked]>
To: "[email-masked] - TTJA" <[email-masked]>
Date: Fri, 13 Feb 2026 11:23:58 +0000

Tere!

Teavitan, et väikehanke „Tarbijakaitse ja Tehnilise Järelevalve Ameti 2026. aasta tarbijahariduse kampaania“ osas on laekunud täiendavaid küsimusi. Jagan neid koos vastustega:

  *
Kas otsingus saab e-poode selekteerida või kuulub see nimetuse Kaup alla? Nt ku tarbija soovib kontrollida e-poe nime järgi, mis võib olla temale tundmatu jur nime all, siis kas ta selle leiab?

Mustas nimekirjas on võimalik kauplejaid valdkondade järgi selekteerida. Nimekirjas on toodud kauplejate ametlikud juriidilised ärinimed. Paraku selline võimalus hetkel puudub, et tarbija saaks selekteerida e-poe brändi või kaubamärgi järgi, mis võib olla temale tundmatu juriidilise isiku nime all. See-eest näeme siin võimalust tõsta tarbijate teadlikkust sellest, et kontrollida eelnevalt, millise juriidilise isikuga leping sõlmitakse.

  *
Kas on teada, millises valdkonnas enim probleeme võib olla? Meedias on eelkõige juttu olnud küll e-poodide ja kohati ka turismifirmade kohta.

Selles küsimuses soovitame tutvuda tarbijavaidluste komisjoni tegevusaruannetega, mille leiab TTJA kodulehelt: https://ttja.ee/komisjoni-otsused. 2025. aasta statistika on veel koostamisel, kuid saame välja võtta valdkonnad, kus tarbijavaidluste komisjon mullu enim otsuseid tegi: kasutatud sõidukite ost, ehitus- ja remonditeenused, kodumasinad, parkimine. Ennekõike on tarbijate kaebused seotud puudustega kauba või teenusega. Jätkuvalt on väga palju kaebuseid seotud e-kaubandusega.

  *
Kui ettevõte pole mustas nimekirjas, kas siis järgmised etapid tarbijale oleksid juba maandumislehel, mida tarbija peaks jälgima?

o        kas kaupleja (ettevõte) on registreeritud (tegelikult olemas ja tegutseb);
o        kontaktandmeid, kuhu pöörduda, et vajadusel müüjaga ühendust võtta;
o        millises riigis on kaupleja (ettevõte) registreeritud;
o        kas ja mis tingimustel saab kauba tagastada.

Must nimekiri on üheks infoallikaks, mis on tarbijale praktiliseks abiks enne ostuotsuse tegemist, kuid alustada tasuks sellest, et kontrollida:

  1.
kellega tehing sõlmitakse – eraisiku või ettevõttega;
  2.
millises riigis on kaupleja (ettevõte) registreeritud;
  3.
kas kaupleja on oma kontaktandmed avaldanud;
  4.
e-ostu puhul – kas ja mis tingimustel (sh kuhu, mis riiki) saab kauba tagastada.

  *
Kas sarnaseid keskkondi on veel?

Sarnast nimekirja tarbija õigusi rikkuvatest kauplejatest ametlikult Eestis rohkem avaldatud ei ole. Tegemist on unikaalse infoallikaga ning tarbijavaidluste komisjoni otsuseid mittetäitvate kauplejate nimede avaldamise õigus ja ka kohustus tuleneb tarbijakaitseseadusest.

Kuid tarbijal on võimalik kaupleja tausta ja varasema tegevuse kohta infot leida ka näiteks Äriregistrist ja Krediidiinfo kodulehelt. Ohumärk võib olla muuhulgas see, kui firma on tegutsenud väga lühikest aega ja ettevõttel on maksuvõlad.

Lugupidamisega

Aap Andreas Rebas

kommunikatsioonijuht

6672153 | [email-masked]<mailto:[email-masked]> | www.ttja.ee<https://ttja.ee/>

Tarbijakaitse ja Tehnilise Järelevalve Amet

Endla 10A, 10122 Tallinn

Koos loome ohutuma ja õiglasema Eesti!